CELEX: 62013TN0540
Language: sl
Date: 2013-10-01 00:00:00
Title: Zadeva T-540/13: Tožba, vložena 1. oktobra 2013 – Société européenne des chaux et liants proti ECHI

1.2.2014   
            
            
               SL
            
            
               Uradni list Evropske unije
            
            
               C 31/10
            
         Tožba, vložena 1. oktobra 2013 – Société européenne des chaux et liants proti ECHI
   (Zadeva T-540/13)
   2014/C 31/18
   Jezik postopka: francoščina
   
      Stranki
   
   
      Tožeča stranka: Société européenne des chaux et liants (Bourgoin-Jallieu, Francija) (zastopnik: J. Dezarnaud, odvetnik)
   
      Tožena stranka: Evropska agencija za kemikalije (ECHA)
   
      Predlog
   
   Tožeča stranka Splošnemu sodišču predlaga, naj:
   
               —
            
            
               ugodi predlogu družbe ECL, da se jo v celoti oprosti plačila globe, ki ji je bila naložena.
            
         
      Tožbeni razlogi in bistvene trditve
   
   Tožeča stranka predlaga, naj se jo oprosti plačila upravne globe, ki ji je bila naložena z odločbo ECHE SME(2013) 1665 z dne 21. maja 2013, v kateri je bilo ugotovljeno, da tožeča stranka ne izpolnjuje pogojev za upravičenost do znižanja pristojbine, namenjenega malim podjetjem, in sicer na podlagi izjave o popravku, ki jo je podala po tem, ko je ECHA že sprožila postopek preverjanja velikosti podjetja.
   Tožeča stranka v podporo tožbi navaja več razlogov, ki se nanašajo na to, da:
   
               —
            
            
               je uporabljena sankcija nesorazmerna glede na napako, ki ji jo je mogoče očitati;
            
         
               —
            
            
               je svojo izjavo popravila že prvič, ko je bilo to od nje zahtevano, zgolj na poizvedbo ECHE;
            
         
               —
            
            
               je opravičljivo, da je napačno razlagala izjemno tehničen spis, sestavljen v jeziku, ki ni njen;
            
         
               —
            
            
               je samodejna sankcija odstopajoča.